  Виталий Пронин Кыӵе тунсыко культураез, сям-йылолъёсыз котькуд выжылэн.Нациосын ужан политикая министерство ивортӥз: пӧртэм калыкъёслэн сяме пыӵам шулдыръяськонъёссы туэ но ортчозы. Дырзы но тодмо ни.Соослы кутскон сётозы поръёс - Семыказы люкаськозы 4-тӥ июне Алнаш ёросысь Охотничий починоке. Герберлы дасясько ни Сюмси ёросын - куноосты соос пумиталозы Бабья гуртын 18-тӥ июне. Нош бигеръёслэн Сабантуйзы чакламын 25-тӥ июньлы, ортчоз Вотка городын.Кылем арын нырысьсэ Гербер ортчиз Москваын но. Табере со озьы ик  арысь аре радъяськылоз. Туэ со ӧтчаськоз 2-тӥ июле Москваысь «Музеон» паркын.- Вань та ужрадъёс калык культураосты, сям-йылолъёсты утьыны, пӧртэм калыкъёсты матэгес карыны юртто, - шуиз нациосын ужан политикая министр Лариса Буранова. - Но Москвае асьмеос кырӟан-веранъёсмес гинэ нуыны кулэ ӧвӧл. Таиз Гербер элькунмылэсь данзэ палэнэ но поттыны мед быгатоз. Соин ик отчы мыныны кулэ Экономикая министерствоысь, Инвестициосъя агентствоысь специалистъёс но.Элина Васильева Туспуктэм: udmfoto.ru Теги: Ижкар кытынкумар сям-йылолъёс  